1865 йылдың 3 февралендә, граждандар һуғышының һуңғы айҙарында, Төньяҡтың генерал Шерман командалыҡ иткән ғәскәренән (5 000 кешенән ашыу) Көньяҡтың Лафайет Маклоуз (1 000кешегә яҡын) командалыҡ иткән снаряд, патрон һәм башҡа һуғыш кәрәк-яраҡтарһыҙ ҡалған отрядтары йылға буйында барған һуғышта еңелә. Колумбия властары, Джорджия халҡы хәленә ҡалмау өсөн, ҡаланы Шерман ғәскәренә һуғышһыҙ тапшырырға ҡарар итә. Әммә уларҙың өмөттәре аҡланмай. Шерман, ҡала халҡы Конфедерация яҡлы булғаны өсөн уларҙан үс алыу маҡсатында, мамыҡ келәттәрен, тимер юл депоһын, арсеналды, телеграфты һәм магазиндарҙы яндырырға, тигән бойроҡ бирә. Ғәмәлдә ҡала тулыһынса емертелә.